5. PRACOVNÝ LIST - JEŽIŠOV PRVÝ ZÁZRAK

Diecézny katechetický úrad Bratislavskej arcidiecézy

**Každodenný život s Božím slovom**

**Podnety k príprave na biblickú súťaž Biblia pre všetkých 2020**

Jn 2, 1-12

Na tretí deň bola v Káne Galilejskej svadba. Bola tam aj Ježišova matka. Na svadbu pozvali aj Ježiša a jeho učeníkov. Keď sa minulo víno, povedala Ježišovi jeho matka: „Nemajú vína.“ Ježiš jej odpovedal: „Čo mňa a teba do toho, žena? Ešte neprišla moja hodina.“ Jeho matka povedala obsluhujúcim: „Urobte všetko, čo vám povie!“

Stálo tam šesť kamenných nádob na vodu, ktoré slúžili na očisťovanie, ako bolo zvykom u Židov, každá na dve až tri miery. Ježiš im povedal: „Naplňte nádoby vodou!“ A naplnili ich až po okraj. Potom im povedal: „Teraz načrite a zaneste starejšiemu!“ A oni zaniesli. Keď starejší ochutnal vodu premenenú na víno - on nevedel, skade je, ale obsluhujúci, čo načierali vodu, to vedeli -, zavolal si ženícha a vravel mu: „Každý človek podáva najprv dobré víno a horšie až potom, keď si hostia upili. Ty si zachoval dobré víno až doteraz.“ Toto urobil Ježiš v Káne Galilejskej ako prvé zo znamení a zjavil svoju slávu. A jeho učeníci uverili v neho. Potom zišiel on i jeho matka a bratia i jeho učeníci do Kafarnauma, kde zostali niekoľko dní.

**kvízové otázky a odpovede**

**1. Vyber správnu odpoveď**

**Kána Galilejská:**

**A/ dnešné Kefr Kenna, pozn. k Jn 2,6**

**B/ leží neďaleko Nazareta, pozn. k Jn 2,6**

C/ nachádza sa v Dekapole

**„Čo mňa a teba do toho, žena“ je:**

**A/ semitské vyjadrenie; pozn. k Jn 2,4**

**B/ používa sa na vyjadrenie správnej žiadosti; pozn. k Jn 2,4**

**C/ dosť časté v Starom zákone a aj v Novom zákone; pozn. k Jn 2,4**

**Ježiš so svojím sprievodom odišiel po svadbe v Káne do:**

A/ Jeruzalema

B/ Betsaidy

**C/ Kafarnauma; Jn 2,12**

**Kafarnaum leží:**

A/ na východnom brehu Genezaretského jazera

**B/ na západnom brehu Genezaretského jazera; pozn. k Jn 2,12**

**C/ v končinách, kde býva najväčšie množstvo rýb; pozn. k Jn 2,12**

**„Strávi ma horlivosť za tvoj dom“ je citát z knihy SZ:**

A/ Dt

B/ Nm

**C/ Ž; pozn. k Jn 2,17 (Ž 69,10)**

**Kedy učeníci uverili Písmu i slovu, ktoré povedal Ježiš?**

A/ po premenení vody na víno

B/ keď bol v Jeruzaleme

**C/ keď vstal zmŕtvych; Jn 2,22**

**Krst Pána Ježiša pripadá asi na náš:**

**A/ január - február; pozn. k Jn 2,14-17**

B/ február - marec

C/ marec - apríl

**Židovská Veľká noc pripadá asi na náš:**

A/ január - február

B/ február - marec

**C/ marec - apríl; pozn. k Jn 2,14-17**

**Prvé zo znamení Ježiša sa udialo:**

A/ v Betánii

B/ v Kafarnaume

**C/ v Káne Galilejskej; Jn 2,11**

**2. Doplň čísla:**

Na koľký deň po stretnutí Ježiša s Filipom a Natanaelom bola v Káne svadba?

**3; pozn. k Jn 2,1**

Koľko kamenných nádob, ktoré slúžili na očisťovanie stálo na svadbe v Káne?

**6; Jn 2,6**

Obsah kamennej nádoby na vodu, ktorá slúžila na očisťovanie?

**2-3 miery; Jn 2,6**

Jedna židovská "miera" mala asi …

**40 l;** **pozn. k Jn 2,6**

Za koľko dní Ježiš postaví chrám svojho tela?

**3; Jn 2,19**

Koľko rokov stavali Jeruzalemský chrám?

**46; Jn 2,20**

V ktorom roku bol pokrstený Pán Ježiš?

**Asi 28 po Kr; pozn. k Jn 2, 14-17**

**3. Kto povedal komu, utvor dialógy**

A/ „Urobte všetko, čo vám povie!“

B/ „Čo mňa a teba do toho, žena? Ešte neprišla moja hodina.“

C/ „Nemajú víno.“

**C/ Ježišovi jeho matka: „Nemajú víno.“**

**B/ Ježiš matke: „Čo mňa a teba do toho, žena? Ešte neprišla moja hodina.“**

**A/ matka obsluhujúcim: „Urobte všetko, čo vám povie!“ Jn 2,3-5**

A/ „Štyridsaťšesť rokov stavali tento chrám a ty ho postavíš za tri dni?“

B/ „Aké znamenie nám ukážeš, že môžeš toto robiť?“

C/ „Zborte tento chrám a za tri dni ho postavím.“

**B/ Židia Ježišovi: „Aké znamenie nám ukážeš, že môžeš toto robiť?“**

**C/ Ježiš Židom: „Zborte tento chrám a za tri dni ho postavím.“**

**A/ Židia Ježišovi: „Štyridsaťšesť rokov stavali tento chrám a ty ho postavíš za tri dni?“**

**Jn 2, 18-20**

**4. K slovným spojeniam priraď udalosť**

**A.**

zavolal si ženícha

dobré víno

prvé zo znamení

**Svadba v Káne – prvé zo znamení;** **Jn 2, 1-11**

**B.**

predavači dobytka

bič z povrázkov

predavači holubov

**Vyčistenie chrámu; Jn 2, 13-22**